·nodrošināt personām, kuras ir cietušas no cilvēku tirdzniecības, labākas iespējas uzzināt par savām tiesībām un izmantot tās;

Pēdējo gadu laikā Eiropas Savienība ir izveidojusi visaptverošu un konsekventu tiesisko regulējumu un politikas satvaru cilvēku tirdzniecības apkarošanai. Tie aptver visas ES politikas jomas, kas saistītas ar cilvēku tirdzniecību, tostarp finansējuma piešķiršanu un pētniecību. Tiesiskais regulējums ir noteikts Direktīvā 2011/36/ES par cilvēku tirdzniecības novēršanu un apkarošanu un cietušo aizsardzību (turpmāk — direktīva). Komisija turpina pārraudzīt to, kā dalībvalstis īsteno šo direktīvu, un ziņo par īstenošanas gaitu.

Kā uzsvērts Eiropas programmā migrācijas jomā, Eiropas Drošības programmā un citos ES politikas instrumentos, ES saglabā apņēmību novērst un apkarot cilvēku tirdzniecību un aizsargāt cietušo tiesības, īpaši ņemot vērā no cilvēku tirdzniecības cietušo sieviešu un bērnu neaizsargātību. Turklāt ES 2018.–2021. gada politikas ciklā organizētas un smagas starptautiskas noziedzības jomā cilvēku tirdzniecība ir noteikta par prioritāru noziedzības draudu jomu. Tāpat jāatzīmē, ka atbalsts politiskajai apņēmībai izvērst ES rīcību cilvēku tirdzniecības apkarošanas jomā gan ES, gan visā pasaulē ir pausts arī Globālajā Eiropas Savienības ārpolitikas un drošības politikas stratēģijā un attiecīgajās ES stratēģijās un rīcības plānos, kā arī Eiropas Parlamenta rezolūcijās. Arī pilsoniskajā sabiedrībā valda spēcīgs atbalsts šai apņēmībai.

Sakarā ar to, ka cilvēku tirgoņu modus operandi pastāvīgi mainās, Eiropas Savienībai ir jāsarauj saiknes starp cilvēku tirdzniecību un citiem noziedzības veidiem, tostarp migrantu kontrabandu, terorismu, korupciju, narkotiku kontrabandu, kibernoziedzību un seksuālo izmantošanu tiešsaistē, tāda video satura ražošanu, kurā redzama bērnu seksuāla izmantošana, finanšu noziedzību, dokumentu viltošanu, krāpšanu ar kredītkartēm un pabalstiem.

Cilvēku tirdzniecību sekmē augstais ienesīgums un ļoti sarežģīta piedāvājuma un pieprasījuma mijiedarbība, un šīs nodarbes pamatā ir sarežģīta dalībnieku ķēde, kuri tajā iesaistās apzināti vai arī neapzināti. Lai izskaustu šo noziedzības veidu, ir jāpārrauj šīs shēmas savstarpējās saites. Izmantotāji un noziedznieki izmanto cilvēku neaizsargātību, ko pastiprina tādi apstākļi kā nabadzība, diskriminācija, dzimumu nelīdztiesība, vīriešu vardarbība pret sievietēm, izglītības nepieejamība, bruņoti konflikti, karš, klimata pārmaiņas, vides degradācija un dabas katastrofas, lai viņus pakļautu seksuālai izmantošanai, darbaspēka ekspluatācijai, ubagošanai, noziedzīgām darbībām u. c.

Nav šaubu, ka cietušo skaits ir daudz lielāks, nekā to parāda oficiālā statistika. Šim noziedzības veidam ir acīmredzams dzimuma aspekts. Par izplatītāko šī nozieguma formu pastāvīgi tiek atzīta cilvēku tirdzniecība seksuālas izmantošanas nolūkā, kam pārsvarā ir pakļautas sievietes un meitenes.

Cilvēku tirdzniecība joprojām ir augsti ienesīga smagās un organizētās noziedzības forma, ko nepārprotami aizliedz ES Pamattiesību harta. Katrs upuris ir pārdzīvojis graujošus notikumus un ciešanas, kas ir pienācīgi jāatzīst un jārisina, bet vissvarīgāk — jānovērš. Ņemot vērā cietušajiem nodarīto kaitējumu, novēršanai arī turpmāk vajadzētu būt vienam no ES rīcības stūrakmeņiem cilvēku tirdzniecības apkarošanas jomā. Šajā paziņojumā ir izklāstīti galvenie pasākumi, kuri Komisijai un dalībvalstīm ir jāizvērš, tostarp sadarbība ar ES aģentūrām, pilsonisko sabiedrību, trešām valstīm, kā arī visām citām attiecīgajām organizācijām un struktūrām.

Komisija, sākot no 2017. gada beigām, rīkosies šādi —

Šajā sakarībā Komisija turpinās sniegt atbalstu praktiķiem un iestādēm ES dalībvalstīs. Spēju veidošana un cietušo atklāšanas paraugprakses izplatīšana, kā arī koncentrēšanās uz atbilstīgas, dzimumam atbilstošas un bērnu vajadzības aptverošas palīdzības un praktisku risinājumu garantēšanu un sniegšanu ir nozīmīgi visu ES līmeņa centienu aspekti. Pie šiem centieniem jāmin zināšanu pilnveide ES aģentūrās un šo zināšanu izmantošana, kā arī tādu mācību kursu par cietušo personu atklāšanu veicināšana, kas paredzēti robežsargiem, tiesībaizsardzības iestādēm, patvēruma un imigrācijas jomas darbiniekiem, uzņemšanas centru darbiniekiem, konsulārajiem un ES iestāžu darbiniekiem, nepavadītu bērnu aizbildņiem, kā arī iestādēm, kuru pienākumi ir saistīti ar šo jomu un kurām ir liela iespējamība saskarties ar personām, kas ir cietušas no cilvēku tirdzniecības. Šajā nolūkā Komisija atbalstīs pasākumus, kas ir izstrādāti ar mērķi uzlabot cietušo atklāšanu un atbilstošas šo personu konsultēšanas procedūras valsts un starpvalstu līmenī. Tāpat, lai nodrošinātu cietušo agrīnu atklāšanu, Komisija veicinās sadarbību starp izcelsmes, tranzīta un galamērķa valstīm, kā arī ar pilsonisko sabiedrību un starptautiskām organizācijām.

Efektīva cietušo apzināšana agrīnā stadijā ir pirmais solis, lai nodrošinātu, ka cietušajiem tiek darītas zināmas viņu tiesības un ka viņiem ir iespējas tās praktiski izmantot, tostarp saņemt atbilstošu palīdzību un aizsardzību. Transponēšanas ziņojumā ir secināts, ka valsts iestādes ir pielikušas lielas pūles, lai transponētu direktīvu savos tiesību aktos, tomēr vairāki aspekti vēl ir uzlabojami, it īpaši attiecībā uz aizsardzības un atbalsta pasākumiem. Nepietiekama piekļuve informācijai par cietušo tiesībām un neefektīvi cietušo nosūtīšanas mehānismi valsts un starpvalstu līmenī apvienojumā ar nespēju apzināt visus, kuri ir cietuši no cilvēku tirdzniecības (tostarp personas jauktajās migrācijas plūsmās), liedz cilvēku tirdzniecībā cietušajiem faktiski izmantot tiesības, kas tiem pienākas.

Eiropas Savienībā pastāv tiesiskais regulējums un darbību sistēma, kas paredzēta, lai palīdzētu, atbalstītu un aizsargātu personas, kuras cietušas no cilvēku tirdzniecības. Komisija visās oficiālajās ES valodās ir publicējusi “ES tiesību aktos paredzētās cilvēku tirdzniecībā cietušo tiesības”. Tajā ir sniegts praktisks un visaptverošs pārskats par cietušo tiesībām atbilstoši Eiropas Savienības Pamattiesību hartai, ES tiesību aktiem un Eiropas Cilvēktiesību tiesas judikatūrai.

B. Nodrošināt labāku piekļuvi tiesībām un to izmantošanu cilvēku tirdzniecības upuriem

üveicinās paraugprakses un mācību kursus attiecīgām valsts iestādēm, uzņēmumiem un pilsoniskajai sabiedrībai, it īpaši par to, kā piemērot pamatnostādnes par nefinansiālas informācijas, kas ietver cilvēku tirdzniecību, sniegšanas metodiku.

üveicinās ilgtspējīgu uzņēmējdarbības praksi un darba apstākļus ražotājvalstīs. To var paveikt, koncentrējoties uz attīstības sadarbību un sniedzot finansiālu atbalstu, lai nodrošinātu no cilvēku tirdzniecības brīvas piegādes un vērtību ķēdes atbilstoši saistošiem starptautiskiem darba, sociālajiem un vides standartiem, kā arī ES politikai un iniciatīvām;

Šajā sakarībā ir būtiski mazināt pieprasījumu pēc visu veidu ekspluatācijas, tostarp, veicot globālo vērtību ķēžu atbildīgu pārvaldību. Kā minēts ES Tirdzniecības stratēģijā un Padomes 2016. gada 12. maija secinājumos par atbildīgām globālām vērtību ķēdēm, ES ir veikusi pasākumus vairākās politikas jomās ar iekšēju un ārēju dimensiju, lai nodrošinātu piegādes un vērtību ķēdes bez cilvēku tirdzniecības, tostarp apģērbu ražošanas nozarē. Šādu pasākumu mērķis cita starpā ir īstenot nefinanšu pārskatus un publiskā iepirkuma jomu reglamentējošos tiesību aktus , tirdzniecības instrumentus un konkrētu nozaru pasākumus. Tie ietver arī pasākumus, lai rosinātu uzņēmumus nodrošināt, ka to piegādes un vērtību ķēdes nav saistītas ar cilvēku tirdzniecību, pieņemot un piemērojot rīcības kodeksus un ziņošanas/pārredzamības mehānismus.

Lai padarītu cilvēku tirdzniecību par augsta riska mazienesīgu noziegumu, ir būtiski izsekot naudas plūsmai visā cilvēku tirdzniecības ķēdē. To var paveikt, pastiprinot izmeklēšanu un kriminālvajāšanu, sekmējot proaktīvu finansiālo izmeklēšanu un tādu izmeklēšanu, kas balstās uz izlūkdatiem, kā arī līdzekļu atgūšanu, iesaldēšanu un peļņas konfiscēšanu. Šajā nolūkā tiks veicināta ciešāka sadarbība. Tā ietvers spēju veidošanu starp valsts iestādēm, tostarp trešās valstīs, un tiks īstenota, izmantojot atbilstošus tīklus, piemēram, Finanšu darbību darba grupu, kā arī ar ES aģentūru atbalstu.

üturpinās mudināt attiecīgās ES dalībvalstis tiktāl, ciktāl tās to jau nav izdarījušas, noteikt kriminālatbildību tām personām, kuras apzināti izmanto pakalpojumus, zinot, ka tos sniedz cilvēku tirdzniecības upuri.

ükonsultēs valsts iestādes par pamatjēdzieniem, kas saistīti ar cilvēku tirdzniecību, lai palīdzētu uzlabot operatīvo darbu, politikas izstrādi, datu salīdzināmību un ziņošanu.

C. Pastiprināt saskaņotu un koncentrētu atbildes rīcību Eiropas Savienībā un ārpus tās

ES turpinās darbu, lai uzlabotu iekšējo un ārējo ES rīcības aspektu saskaņotību cilvēku tirdzniecības apkarošanā. Cilvēku tirdzniecība bieži vien ir saistīta ar citiem noziedzības veidiem, tostarp starptautisko noziedzību. Komisija turpinās mudināt valsts iestādes un ES aģentūras vērsties pret cilvēku tirdzniecību kā pret tādu organizētās noziedzības veidu, kas neaprobežojas tikai ar valsts vai ES robežām, un sadarboties ar trešām valstīm.

ES koordinators cilvēku tirdzniecības apkarošanas jomā sekmē saskaņotu un konsolidētu Savienības atbildes rīcību pret cilvēku tirdzniecību. Šajā sakarībā koordinators nodrošina ciešāku sadarbību ES līmenī starp visām organizācijām un struktūrām, kuras ir iesaistījušās tīklos, it īpaši ES valstu ziņotāju un līdzvērtīgu mehānismu tīklā cilvēku tirdzniecības apkarošanai, ES Pilsoniskās sabiedrības platformā cilvēku tirdzniecības apkarošanai, kā arī starp ES tieslietu un iekšlietu aģentūru kontaktpersonām un koordinācijas grupu cilvēku tirdzniecības jautājumos. Sadarbībā ir iesaistītas arī citas aģentūras, kas vēršas pret cilvēku tirdzniecību, kā arī citas atbilstošas ES līmeņa platformas un tīkli.

Komisija sadarbībā ar Eiropas Ārējās darbības dienestu turpinās nodrošināt, ka cilvēku tirdzniecības dimensija tiek sistemātiski iekļauta visos tās attiecību aspektos ar trešām valstīm un visās atbilstošās politikas jomās, tostarp, cilvēktiesības, drošība un organizētā noziedzība, un dzimumu līdztiesība. Tāpat tā nodrošinās, lai tiktu īstenotas Ņujorkas deklarācijā izklāstītās saistības cilvēku tirdzniecības jomā, un politiskās un operatīvās sadarbības ceļā palīdzēs veidot globālo paktu par migrāciju. To panāks, veicinot labāku divpusēju un reģionālu sadarbību ar attiecīgajiem partneriem un citām organizācijām, piešķirot arī mērķorientētu finansējumu no atbilstošiem instrumentiem.

Attiecīgie dalībnieki Eiropas Savienībā un trešās valstīs tiks mudināti risināt tādus jautājumus kā cietušo aizsardzība un viņu reintegrācija sabiedrībā, iekļaujot tos savās iniciatīvās attiecībā uz novēršanu, izglītību un pajumti, kā arī pievērsties neaizsargāto sieviešu, bērnu un citu grupu, arī romu stāvoklim. Komisija atbalstīs attiecīgo dalībnieku pūles šajās jomās.

Atbalsts tiks piedāvāts arī tām trešām valstīm, kuras sadarbojas ar ES, ar mērķi īstenot drošības sektora reformas un nodibināt tiesiskumu šo valstu teritorijā, lai novērstu cilvēku tirdzniecību un risinātu ar to saistītos jautājumus, un veidotu spēcīgas tiesībaizsardzības un kriminālvajāšanas iestādes.

Vienlaikus ES izvērsīs savu ārējo darbību pret cilvēku tirdzniecībā iesaistītām noziedzīgām organizācijām. Tajā ietvertas darbības, tostarp pretterorisma darbības Tuvajos Austrumos, Ziemeļāfrikā un Rietumbalkānos, ko veic kopējās drošības un aizsardzības politikas misiju un operāciju pilnvaru ietvaros, iesaistot arī prioritārās valstis.

Galvenie pasākumi

Komisija, sākot no 2017. gada beigām, rīkosies šādi — ükopā ar dalībvalstīm un Eiropas Ārējās darbības dienestu pārskatīs un noteiks prioritārās valstis un reģionus, kuros veicamas cilvēku tirdzniecības apkarošanas darbības, nodrošinot konsekvenci un papildināmību ar prioritātēm un plāniem visās starptautiskās iesaistes jomās un jo īpaši migrācijas, drošības un cilvēktiesību jomās; üatbilstoši Eiropas Konsensam par attīstību turpinās darbu, lai sasniegtu Ilgtspējīgas attīstības programmas 2030. gadam mērķus, īpašu uzmanību pievēršot mērķiem Nr. 5.2., 8.8. un 16.2., ar kuriem pievēršas cilvēku tirdzniecībai; ügādās, lai ES tieslietu un iekšlietu aģentūras uzņemtos atjaunotas saistības kopīgi apkarot cilvēku tirdzniecību, papildus iesaistot citas attiecīgās aģentūras; ünodrošinās, ka tiek izpildītas tās komponentes Eiropas Savienības un Apvienoto Nāciju Organizācijas iniciatīvā Spotlight vardarbības pret sievietēm un meitenēm izskaušanai, kuras ir saistītas ar cilvēku tirdzniecību; ünodrošinās, ka tiek paveikti ar cilvēku tirdzniecību saistītie pasākumi, kas ir uzskaitīti kopīgajā dienestu darba dokumentā “ES pasākumi saistībā ar dzimumu līdztiesības un pilnvērtīgu iespēju nodrošināšanu sievietēm ES ārējās attiecībās”; ünodrošinās, ka tiek izpildītas saistības, kas noteiktas “Aicinājumā rīkoties, lai ārkārtas situācijās aizsargātu pret vardarbību, kas saistīta ar dzimumu”, tostarp attiecībā uz humānās palīdzības piešķiršanu konkrēti nolūkā sniegt atbalstu ar dzimumu saistītas vardarbības novēršanai un reaģēšanai uz to.

III. Transversālas prioritātes, lai izvērstu ES rīcību cilvēku tirdzniecības novēršanai

Papildus trīs konkrētajām prioritātēm ir noteiktas divas transversālas prioritātes, lai turpinātu paplašināt zināšanu bāzi un uzlabot izpratni par šo sarežģīto parādību, un nodrošinātu pienācīgu finansējumu cilvēku tirdzniecības apkarošanas iniciatīvu un projektu atbalstam.

Lai nodrošinātu atbilstīgu rīcību ES līmenī šīs parādības novēršanai, ir svarīgi izprast šā nozieguma raksturu, apmērus un tā radītās izmaksas. Lai konstatētu tendences un pievērstos tām, izstrādātu uz pierādījumiem balstītu politiku un izmērītu individuālu iniciatīvu ietekmi, izšķiroša nozīme ir pētniecībai un uzticamiem un visaptverošiem statistikas datiem. Īstenojot stratēģiju, ES līmenī ir apkopoti kvalitatīvi pamatdati par cilvēku tirdzniecību, tomēr šis darbs vēl ir jāturpina. Komisija turpinās pilnveidot datu vākšanas metodiku, lai sagatavotu salīdzināmus statistikas datus par cilvēku tirdzniecību ES. Tāpat Komisija veiks turpmākus pasākumus saistībā ar 2017. gadā veikto ES mēroga apsekojumu par cilvēku tirdzniecības datu pieejamību ES valstīs. ES mēroga cilvēku tirdzniecības apkarošanas kampaņas sākšana palīdzēs palielināt informētību un uzlabos izpratni par šā nozieguma raksturu, sekām un kompleksumu.

ES turpinās arī atbalstīt cilvēku tirdzniecības apkarošanas darbības, izmantojot vairākas finansējuma plūsmas gan no ES avotiem, gan no citurienes. Komisijas finansiālā atbalsta kontekstā tā par prioritārām noteiks darbības, ar kurām atbalsta konkrētas tādu cilvēku vajadzības, kuri nonākuši neaizsargātās situācijās, tostarp personas, kas cietušas no cilvēku tirdzniecības seksuālas izmantošanas nolūkā, vienlaikus apkarojot visas pret sievietēm un bērniem vērstas vardarbības formas, arī ārkārtas situācijās, un gādājot, lai bērni iegūtu izglītību.